**Nou Postgrau en Gestió de Cooperatives i Empresa d’economia social, amb matrícula gratuïta**

El patronat de la Fundació TecnoCampus ha aprovat el pressupost del 2017, que se situa en 17,1 milions d’euros, un 25% superior al de 2016 (13,7 milions). El pressupost aposta per pujades moderades dels preus de les matrícules i taxes, d’acord amb la inflació, després d'un temps d’increments nuls o moderats. Aquest pressupost permet afirmar que la institució es troba ja en el seu punt d’equilibri financer.

El TecnoCampus impulsa aquest any la primera edició del [Postgrau en Gestió de Cooperatives i Empreses d’Economia Social](http://www.tecnocampus.cat/ca/postgrau-gestio-cooperatives-economia-social), que s'impartirà del 14 de març a finals del novembre del 2017. Es tracta d’un postgrau organitzat per l’[Escola Superior de Ciències Socials i de l’Empresa](http://www.tecnocampus.cat/ca/presentacio-eum) del TecnoCampus, adscrita ala Universitat Pompeu Fabra,  la Càtedra d’Economia Social i [Aracoop](http://aracoop.coop/?lang=es" \t "_blank). El període de matriculació és del 27 de febrer al 3 de març i el preu de la matrícula és gratuït, ja que el postgrau ha estat subvencionat per la Direcció General d’Economia, el Tercer sector, les Cooperatives i l’Autoempresa de la Generalitat de Catalunya.

Les places són limitades, a un màxim de vint persones, i les classes es duran a terme al TecnoCampus dimarts i dijous de les 18h a les 20:30h, i dimecres de les 18h a les 19:30h. El curs s'adreça a graduats i professionals de la branca de ciències jurídiques i socials que vulguin especialitzar-se o complementar la seva formació en l’entorn de les cooperatives o les empreses d’economia social.

El curs proporcionarà a l’alumnat les competències necessàries per crear, desenvolupar, gestionar i liderar cooperatives i empreses d’economia social. El curs és eminentment pràctic i ofereix als estudiants la possibilitat de realitzar pràctiques a organitzacions de l’àmbit de l’economia social, tutoritzades pel professorat i per professionals que gestionen aquest tipus d’empreses.

Per a més informació, pots consultar l’apartat del [Postgrau en Gestió de Cooperatives i Empreses d'Economia Social](http://www.tecnocampus.cat/ca/postgrau-gestio-cooperatives-economia-social) a la pàgina web del TecnoCampus (<http://www.tecnocampus.cat/ca/postgrau-gestio-cooperatives-economia-social>) o pots enviar un correu a [formaciopermanent@tecnocampus.cat](mailto:formaciopermanent@tecnocampus.cat).

Més informació:  
Oriol Ribet   
 Responsable de Comunicació  
Telf. 93 741 49 60 / 678 794 288   
[www.tecnocampus.cat](http://www.tecnocampus.cat)